Author: administrator
Last saved by: viktoria.radvanska
Company: Abyss

Predkladacia správa

Návrh na poverenie vyjednávačov a signatárov kolektívnej zmluvy vyššieho stupňa v štátnej službe na rok 2010 uzatváranej podľa § 2 ods. 3 písm. c) zákona č. 2/1991 Zb. o kolektívnom vyjednávaní v znení neskorších predpisov (ďalej len „zákon o kolektívnom vyjednávaní“) sa predkladá podľa § 3 písm. e) zákona o kolektívnom vyjednávaní za účelom uzatvorenia kolektívnej zmluvy vyššieho stupňa na rok 2010 medzi zamestnávateľom, ktorým pre štátnych zamestnancov je štát, zastúpený zástupcami poverenými vládou Slovenskej republiky a  zástupcami príslušných vyšších odborových orgánov.
 
Navrhuje sa poveriť za 
- vyjednávačov štátnych tajomníkov Ministerstva práce, sociálnych vecí a rodiny Slovenskej republiky,  Ministerstva vnútra Slovenskej republiky a Ministerstva financií Slovenskej republiky, 
- signatárov ministerku práce, sociálnych  vecí  a  rodiny  Slovenskej republiky, podpredsedu vlády a ministra vnútra Slovenskej republiky a ministra financií Slovenskej republiky.
 
Materiál vzhľadom na jeho charakter nebol predmetom medzirezortného pripomienkového konania. Poverenie vyjednávačov a signatárov kolektívnej zmluvy vyššieho stupňa v štátnej službe na rok 2010 nebude mať finančný dosah  na štátny rozpočet, rozpočty vyšších územných celkov a obcí, nebude mať dopad na zamestnanosť, tvorbu pracovných miest  a  na životné a podnikateľské prostredie.